চোখে পড়ার ব্যাপার হলো, আওয়ামীলীগের সাতজন মনোনয়ন প্রত্যাশীদের একটি বলয় (সৈয়দ রফিকুল হক সোহেল, রেজাউল করিম শামীম, অ্যাডভোকেট শামীমা শাহরিয়ার, অ্যাডভোকেট হায়দার চৌধুরী লিটন, রফিকুল হাসান চৌধুরী, বিনয় ভূষণ তালুকদার ভানু ও বাবু শক্তি পদ রায়) একজোট হয়ে দলীয় এমপির বিরুদ্ধে জনসম্মুখে উনার দুর্নীতি-লুটপাট, জামাত-বিএনপিকে পৃষ্ঠপোষকতা দান ও ক্ষমতার অপব্যাবহারের চিত্র তুলে ধরছেন। এখানে দলকে রক্ষা করতে ও নৌকার বিজয় নিশ্চিত করতে তারা মোয়াজ্জেম হোসেন রতনের পরিবর্তন দাবি করছেন এবং এই আসনে আওয়ামীলীগের অন্য মনোনয়ন প্রত্যাশীদের মধ্যে কোন সৎ নিষ্ঠাবান ক্লিন ইমেজের ব্যাক্তির হাতে মনোনয়ন তোলে দেয়ার দাবি করছেন। এর বাইরেও দু’জন দলীয় মনোনয়ন প্রত্যাশী (অ্যাডভোকেট রনজিত সরকার ও অ্যাডভোকেট আখতারুজ্জামান সেলিম) একই সুরে প্রকাশ্যে মাননীয় এমপির চরম বিরোধিতা করছেন ও পরিবর্তন দাবি করছেন। একমাত্র ড. রফিকুল ইসলাম তালুকদার দলীয় সাংসদের বা দলীয় কোনো মনোনয়ন প্রত্যাশীর বিরোধী নন এবং ইতিবাচক প্রচারণামুখী। তিনি বলেন, “আমার সকল কর্মসূচি জননেত্রীর নির্দেশনা যথাযথভাবে অনুসরণ করে করা হয়েছে। জননেত্রী শেখ হাসিনার ত্যাগ তিতিক্ষা, অর্জন ও সরকারের সাফল্যগাঁথা যথাযথভাবে জনগণের কাছে তুলে ধরেছি। নতুন প্রজন্মের সম্ভাবনাময় নেতৃত্ব সজীব ওয়াজেদ জয় ও রেদওয়ান মুজিব সিদ্দিক ববির শিক্ষাযোগ্যতা ও ট্রান্সফর্মেশনাল লিডারশিপ এবিলিটি সম্পর্কে জনগণকে ধারণা দিয়েছি। আমি কেবলই একজন দলের মনোনয়ন প্রত্যাশী। এটি গৃহীত হওয়ার জন্য কারও বিরোধিতার প্রয়োজন নেই, কেবল নেত্রীর সিদ্ধান্তই যথেষ্ট।”